Държавен вестник, бр. 10, 2026 г., стр. 79

БРОЙ  10	
Д Ъ Р Ж А В Е Н  В Е С Т Н И К 	
СТР.  79   
и безопасност. 
По време на провеждането на преходите водачът носи отговорност за навигацията на 
групата чрез използване на карти, компаси и GPS устройства, прилага основни техники за 
ориентиране в планинска среда и предприема действия в случай на необходимост от оказване на 
долекарска помощ или при възникнали инциденти. Оборудването и съоръженията, използвани в 
дейността, включват: топографски карти, компас, пътеводители, бивачни съоръжения, 
специализирана екипировка, туристическа екипировка, лична аптечка, пакет за оцеляване, 
челник, щеки, GPS и други средства за навигация. Работата включва преценка на риска, 
управление на груповата динамика и грижа за физическото и емоционалното състояние на 
участниците. Осъществява се при различни атмосферни условия, често в динамична и 
непредсказуема среда. 
Възможно работно време на планинския водач е ненормирано работно време според 
продължителността на преходите, които се осъществяват.  
Професията изисква спазване на нормативните изисквания по Закона за туризма, Закона 
за защитените територии и Закона за здравословни и безопасни условия на труд. Планинският 
водач се ръководи от принципите на устойчив туризъм, като работи за опазването на природната 
среда и съблюдава правилата за минимално въздействие. Дейността се извършва при различни 
атмосферни условия, често в динамична среда, изискваща физическа издръжливост, 
отговорности готовност за работа в екип. 
Професионалните дейности предполагат използването на базови дигитални технологии за 
планиране на маршрути и комуникация с клиенти и партньори, включително мобилни 
приложения за ориентиране, системи за обмен на информация и основни онлайн платформи. 
 
 
2.2. Трета степен на професионална квалификация по професията 
Професията „Планински водач“ с трета степен на професионална квалификация включва 
разширени дейности по самостоятелно планиране, организиране, ръководене и управление на 
туристически групи      и програми в разнообразна природна и планинска среда. Дейността 
обхваща водене на групи туристи по маршрути с различна степен на трудност, в терени с 
повишен риск, по маркирани или немаркирани пътеки, при сложни метеорологични условия и в 
динамично променяща се среда, включително заснежени терени. 
Планинският водач извършва комплексно проучване на маршрута, включително 
идентифициране на рискови зони, оценка на потенциалните опасности и подготовка на план за 
управление на риска. Разработва логистични планове, които включват графици за движение, 
почивки, 
поддържаща 
инфраструктура, 
алтернативни 
маршрути 
при 
възникване 
на 
неблагоприятни условия и стратегии за евакуация. Провежда инструктаж за безопасност и 
техническа подготовка на участниците преди прехода, включително демонстрация на 
използването на екипировка и лични предпазни средства. 
Прилага напреднали навигационни и комуникационни технологии, като използва GPS 
устройства, електронни карти, специализирани мобилни и настолни приложения за планиране, 
проследяване и споделяне на маршрути. При необходимост      се свързва      със спасителни 
служби, ползва радиостанции, мобилни системи за аварийно известяване и метеорологични 
платформи за наблюдение на условията в реално време. Оборудването и съоръженията, 
използвани в дейността, включват: топографски карти, компас, пътеводители, бивачни 
съоръжения, специализирана екипировка, лавинни уреди, сонди, лавинни лопати, туристическа 
екипировка, лична аптечка, пакет за оцеляване, челник, снегоходки, щеки, GPS и други средства 
за навигация. 
Професионалната дейност включва ръководство на разнообразни групи, включително 
международни туристи, групи с различни възрастови, културни и социални характеристики,